text: Nye ulve i Danmark
  28 januar 2015 kl. 06.15
  DNA-prøver fra 2014 viser, at der har været seks nye ulve på træk i Danmark.
  Det viser helt nye analyser, som onsdag bliver fremlagt af forskerne på Aarhus Universitet.
  I forvejen kender man til 11 ulve fra analyser fra 2013.
  Prøverne viser at de alle er hanner, og at der endnu ikke er fundet spor af hunulve.
  Det udelukker ind til videre, at der er ynglende ulve i Danmark.
  Samlet set viser DNA-prøverne, at Jylland som den yderste forpost af den centraleuropæiske ulvebestand stadig modtager strejfende unge ulve.
  Seniorforsker ved Aarhus universitet Liselotte Wesley Andersen forventer, at udviklingen i den centraleuropæiske ulvebestand indenfor en overskuelig tid vil medføre, at DNA-analyserne også vil vise spor efter hunner og dermed er der basis for de første ynglende ulvepar i Danmark.
  